แห่ทำกำไร‘เคโกลด์’วันเดียว1.3พันล้าน
นักลงทุนกองทุนเค โกลด์ จับจังหวะทำกำไรวันเดียว 1,300 ล้านบาท หลังทองทำนิวไฮ
9 ก.ย. 2554

นักลงทุนกองทุนเค โกลด์ จับจังหวะทำกำไรวันเดียว 1,300 ล้านบาท หลังทองทำนิวไฮ
นายพัชร สมะลาภา กรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า จากการที่ราคาทองคำได้ปรับตัวขึ้นไปทำสถิติสูงสุดครั้งใหม่เมื่อวันที่ 6 ก.ย. 2554 ที่ระดับประมาณ 1,920 เหรียญสหรัฐต่อออนซ์ ส่งผลให้มีผู้ลงทุนส่งคำสั่งขายคืนกองทุน กองทุนเปิดเค โกลด์ (K-GOLD) กว่า 1,300 ล้านบาท 
“ถือว่าเป็นสัญญาณที่ดียิ่งของอุตสาหกรรมกองทุนรวม ซึ่งสะท้อนให้เห็นว่าปัจจุบันผู้ลงทุนในกองทุนทองคำมีความเข้าใจและสามารถจับจังหวะการเข้าออกในการลงทุนทองคำได้ดีขึ้น ทั้งยังสามารถใช้กองทุนเปิดเค โกลด์ เป็นเครื่องมือในการทำกำไรจากการลงทุนในทองคำได้เป็นอย่างดี” นายพัชร กล่าว
นอกจากนี้ เมื่อวันที่ 6 ก.ย. 2554 กองทุนเปิดเค โกลด์ มีมูลค่าทรัพย์สินสุทธิแตะ 1.3 หมื่นล้านบาทเป็นครั้งแรก ส่งผลให้ขนาดกองทุนเติบโตขึ้นสูงที่สุดนับจากก่อตั้งกองทุนเมื่อปี 2551 และเป็นกองทุนทองคำที่ใหญ่ที่สุดในไทย
“นักลงทุนระยะสั้นต้องเพิ่มความระมัดระวังในการลงทุนในช่วงนี้ให้มากขึ้น เพราะราคาทองคำขึ้นหรือลงในวันเดียวกว่า 50–80 เหรียญสหรัฐต่อ” นายพัชร กล่าว